hotchpotch/miracl-hf-unified huggingface dataset:
ปยีนมะนา
ปยีนมะนา (, ; ) เป็นเมืองแห่งการทำไม้และอ้อย ปยีนมะนาตั้งอยู่ใจกลางของเขตมัณฑะเลย์ของประเทศพม่า อยู่ห่างจากย่างกุ้ง อดีตเมืองหลวงทางเหนือประมาณ 320 กิโลเมตร รัฐบาลพม่าได้ย้ายเมืองหลวงของประเทศมาตั้งที่พื้นที่สีเขียวทางทิศตะวันตกของตัวเมืองนี้ตั้งแต่วันที่ 6 พฤศจิกายน พ.ศ. 2548
ปยีนมะนามีชื่อเดิมว่า แหน่จ่าง, แหน่ฉ่าง และ นีงจาง สองชื่อแรกมีความหมายว่า "ดินแดนละเว้น" เนื่องจากในสมัยกษัตริย์นั้น หากมีการยกทัพทำศึก เมืองปยีนมะนาก็จะไม่อยู่ในเส้นทางเดินทัพ และหากมีการเก็บภาษีท้องที่ก็จะถูกละเว้นการเก็บส่วย ทั้งนี้เพราะบริเวณนั้นเต็มไปด้วยป่าทึบและชื้นแฉะ ส่วนชื่อสุดท้ายมีความหมายว่า "สะพานข้าม" เนื่องจากมีสะพานข้ามคลองที่ค้าขายกับเมืองหยั่วเก้าก์ยะ
ต่อมาในสมัยอาณานิคม มีการเปลี่ยนชื่อ "แหน่ฉ่าง" หรือ "นีงจาง" มาเป็น "ปยีนมะนา" เนื่องจากเวลาที่สะกดชื่อเมืองนีงจางเป็นภาษาอังกฤษ มักจะสับสนกับชื่อเมืองมยีงฉั่ง เวลาส่งจดหมายก็มักจะสลับที่อยู่บ่อย ๆ ทำให้เสียเวลาและเสียงาน ดังนั้นเพื่อเป็นการแก้ปัญหาจึงเปลี่ยนจาก "นีงจาง" เป็น "ปยีนมะนา" แทน โดยเลือกจากชื่อหมู่บ้านที่อยู่ใกล้ที่สุด คือ ลางปยีนมะนา ซึ่งพื้นที่นี้อยู่ห่างจากตัวเมืองปยีนมะนาปัจจุบันราว 5 ไมล์
เมืองปยีนมะนาแต่เดิมเคยเป็นฐานที่มั่นเก่าที่นายพลอองซาน บิดาของอองซาน ซูจี นำฝ่ายต่อต้านทำสงครามเอกราชต่อสู้กับการครอบครองของเจ้าอาณานิคมอังกฤษ และญี่ปุ่นในสมัยสงครามโลกครั้งที่ 2
สาเหตุที่รัฐบาลพม่าประกาศย้ายเมืองหลวงไม่แน่ชัดนัก สาเหตุที่เป็นไปได้อาจเป็นว่าปยีนมะนาได้เปรียบย่างกุ้งในเชิงยุทธศาสตร์ เนื่องจากอยู่ห่างจากชายฝั่งทะเล เพราะพม่ากลัวการรุกรานแบบเดียวกับที่สหรัฐอเมริกาบุกอิรัก สาเหตุประการอื่นคือปยีนมะนาอยู่ใจกลางประเทศ ทำให้ง่ายต่อการปกครอง และใกล้กับชนกลุ่มน้อยต่าง ๆ ทำให้สั่งการทางทหารได้ง่ายกว่า สาเหตุสุดท้ายคือเป็นคำแนะนำของโหรประจำตัวนายพลตาน ฉ่วย ผู้ครองอำนาจสูงสุดในพม่า
มีกระแสข่าวออกมาว่าเมืองหลวงแห่งใหม่ของพม่าที่ย้ายไปตั้งที่ทำการในบริเวณเมืองปยีนมะนานั้นจะใช้ชื่ออย่างเป็นทางการว่า "ยานโลน" (Yan Lon) อันมีความหมายว่า "ปลอดภัยจากการต่อสู้" (Secure from Strife) นอกจากนั้นที่ตั้งแห่งใหม่นี้ยังทำบังเกอร์หลบภัยแน่นหนา ติดตั้งขีปนาวุธต่อสู้อากาศยานอีกด้วย แต่อย่างไรก็ตามภายหลัง รัฐบาลพม่าได้ขนานนามเมืองหลวงใหม่แห่งนั้นว่าเนปยีดอ
วรเชษฐ์ นิ่มสุวรรณ
วรเชษฐ์ นิ่มสุวรรณ หรือ ภาสวร บวรกีรติ (10 พฤศจิกายน พ.ศ. 2509 - ) นักแสดง เกิดที่จังหวัดกรุงเทพฯ เป็นลูกชายคนโต จบการศึกษาจากโรงเรียนอำนวยศิลป์, วิทยาลัยเซนต์จอห์น และคณะบริหารธุรกิจ สาขาการจัดการอุตสาหกรรม มหาวิทยาลัยศรีปทุม
ได้ถูกชักนำเข้าสู่วงการบันเทิงในปี พ.ศ. 2528 ขณะที่ยังทำงานประจำที่สำนักผังเมือง กรมโยธาธิการและผังเมือง โดยเริ่มจากการถ่ายแบบในนิตยสารวัยรุ่นหลายเล่ม เช่น เธอกับฉัน, วัยหวาน, วัยน่ารัก, ลูกกวาด ฯลฯ และงานโฆษณาหลายชื้น ซึ่งเริ่มเป็นที่รู้จักในโฆษณาน้ำมันเครื่องมอลล่า ต่อมาได้มีผลงานละครทางโทรทัศน์และภาพยนตร์จนถึงปัจจุบัน โดยแสดงละครเรื่องสุดแต่ใจจะไขว่คว้า ทางช่อง 3 เป็นเรื่องแรก ภาพยนตร์ที่สร้างชื่อเสียงที่สุดคือ ต้องปล้น, แชะ แชะ แชะ,แชะ แชะ แชะ 2 (ฉบับโปร่งใส)ฯลฯ รวมทั้งทำงานเบื้องหลังทั้งจัดฉาก, ผู้กำกับการแสดง และเป็นผู้ช่วยผู้กำกับการแสดงให้กับเป่าจินจง, เวิร์คพอยท์ เอ็นเทอร์เทนเมนท์ และละครที่สร้างโดย พงษ์พัฒน์ วชิรบรรจง อีกทั้งยังเปิดร้านขายผลิตภัณฑ์ของตกแต่งบ้านที่ทำจากผ้าฝ้าย ชื่อร้านลีระวัฒน์ ตั้งอยู่ที่เซ็นทรัล แอร์พอร์ต พลาซ่า จ.เชียงใหม่จนถึงปัจจุบัน
เขตพิเศษเชียงฮ่อน-หงษา
เขตพิเศษเชียงฮ่อน-หงษา ( สะกด "เขดพิเสดเซียงฮ่อนหงสา"; ) เป็นเขตปกครองในอดีตของประเทศลาว
ซาริน
ซาริน หรือจีบี เป็นสารประกอบออร์แกโนฟอสฟอรัส มีสูตรเคมี [(CH)CHO]CHP(O)F ซารินเป็นของเหลวไร้สี ไร้กลิ่น ใช้เป็นอาวุธเคมีเนื่องจากเป็นสารประสาทที่ออกฤทธิ์รุนแรง ซารินจัดเป็นอาวุธอานุภาพทำลายล้างสูงในข้อมติสหประชาชาติที่ 687 อนุสัญญาอาวุธเคมี พ.ศ. 2536 ห้ามการผลิตและเก็บสะสมซาริน และจัดเป็นสารกำหนดรายการ 1 (Schedule 1 substance)
ซารินมีฤทธิ์ถึงตายแม้ในความเข้มข้นต่ำมาก โดยผู้ที่ได้รับจะเสียชีวิตภายในหนึ่งนาทีหลังการกินโดยตรงเพราะการหยุดหายใจจากกล้ามเนื้อปอดเป็นอัมพาต นอกเสียจากได้รับยาแก้พิษ ซึ่งมักเป็นอะโทรปีนหรือไบเพริเดนและพลาลิด็อกซีม อย่างรวดเร็ว ผู้ที่ได้รับในปริมาณไม่ถึงตาย แต่ไม่ได้รับการรักษาทางการแพทย์ทันที อาจได้รับความเสียหายทางประสาทถาวร
วอลเลย์บอลหญิงทีมชาติจีน
วอลเลย์บอลหญิงทีมชาติจีน () เป็นตัวแทนของประเทศจีนในการแข่งขันวอลเลย์บอลนานาชาติรวมถึงนัดกระชับมิตร ทีมนี้จัดได้ว่าเป็นหนึ่งในทีมวอลเลย์บอลหญิงระดับแถวหน้าของโลก โดยเป็นฝ่ายชนะการแข่งขันโอลิมปิกถึง 2 สมัย (ค.ศ. 1984 และ 2004)
ทีมชาติหญิงของจีนเคยครองแชมป์การแข่งขันวอลเลย์บอลชิงแชมป์โลกในช่วงทศวรรษ 1980 ได้ถึงห้าสมัยติดต่อกัน ทีมนี้ยังได้สั่งสมประสบการณ์และการพัฒนาฝีมือในช่วงทศวรรษ 1990 ก่อนที่จะครองแชมป์รายการเวิลด์คัพใน ค.ศ. 2003 รวมถึงสามารถคว้าเหรียญทองจากโอลิมปิกฤดูร้อน 2004
วอลเลย์บอลหญิงทีมชาติจีนสามารถก้าวสู่ความสำเร็จในระดับโลก และมีความสำคัญเป็นอย่างมากในช่วงต้นทศวรรษ 1980
เดย์ไทม์เฟรนส์ (อัลบั้ม)
เดย์ไทม์เฟรนส์ () เป็นสตูดิโออัลบั้มเดี่ยวลำดับที่ 3 ของศิลปินชาวอเมริกา เคนนี โรเจอส์ ภายใต้สังกัด United Artist Records วางจำหน่ายทั่วโลกในปี 1977 ถือเป็นอัลบั้มลำดับที่ 2 ที่ประสบความสำเร็จอย่างสูง หลังจากแยกวงกับ เดอะเฟิสต์เอดิชัน ในปี 1976 ( เลิฟลิฟเท็ดมี ซึ่งเป็นอัลบั้มแรกของเขานั้นประสบความสำเร็จเพียงเล็กน้อย ส่วนอัลบั้มที่ 2 ที่มีชื่อว่า เคนนี โรเจอส์ นั้นทะยานขึ้นสู่อันดับที่ 1 ในชาร์ตเพลงคันทรีและข้ามไปยังชาร์ตเพลงป๊อปหลักในอีกหลายประเทศ)
อัลบั้มนี้มีซิงเกิล ซึ่งติดอันดับท๊อป 10 ทั้ง 2 เพลง ซิงเกิลแรกชื่อเดียวกับอัลบั้ม สามารถขึ้นถึงอันดับ 1 ได้ในชาร์ตเพลงคันทรี ทั้งชาร์ตซิงเกิลและเพลง (ท๊อป 40 ในชาร์ตเพลงป้อปของฝั่งอังกฤษ)ซิงเกิลที่ 2 "สวีตมิวสิกแมน" (โรเจอส์เป็นผู้แต่ง) ขึ้นสูงสุดอันดับ 9 อีกหนึ่งเพลงในอัลบั้มคือ "Am I Too Late" ภายหลังโรเจอส์กล่าวว่าเพลงนี้เป็นหนึ่งในเพลงโปรดของเขา แม้ว่าจะไม่ได้ถูกตัดเป็นซิงเกิลก็ตาม
อัลบั้มนี้สามารถขึ้นสูงสุดอันดับ 2 ในชาร์ตอัลบั้มเพลงคันทรี
ซีเครตการ์เดน (อีพี)
'ซีเครท กาเดนท์'เป็นอีพีอัลบัมที่สามของวง เอพิงก์ที่ปล่อยออกมาเมื่อ 5 กรกฎาคม 2013 ชื่อเพลงว่า NoNoNo ใช้ในการโปรโมตเพลง เป็นอัลบั้มแรกที่ไม่มี ยูคย็องอดีตสมาชิกที่ลาออกไป
หนึ่งวันก่อนการที่วิดีโอ เพลง และมินอัลบัมได้การปล่อยเพลงอย่างเป็นทางการชื่อเพลง Lovely Day"ในอัลบั้มของพวกเขาเต็มไปด้วยผลงานที่จะนำเสนอต่อใครหลายคน แบบเพลง NoNoNo บนเวที เอ็มเคดาว์ 4 กรกฎาคม ตามมาด้วยการคัมแบ็กหลายเวที KBS 's Music Bank , MBC 's แสดง! เพลงหลัก และ SBS 's Inkigayo 9กรกฎาคม เอพิงก์ ชนะที่ 1 ด้วยเพลง NoNoNo บนเวที Music Bank
วอลเลย์บอลหญิงทีมชาติญี่ปุ่น
วอลเลย์บอลหญิงทีมชาติญี่ปุ่น (; ) เป็นทีมชาติวอลเลย์บอลของประเทศญี่ปุ่น ซึ่งปัจจุบันอยู่ในอันดับ 5 ของโลก โดยสหพันธ์วอลเลย์บอลนานาชาติ และมีหัวหน้าผู้ฝึกสอนคนปัจจุบันคือคุมิ นากาดะ
หนึ่งในความสำเร็จที่ยิ่งใหญ่ที่สุดของทีมคือชนะการแข่งขันโอลิมปิกฤดูร้อน 1964 ที่กรุงโตเกียว โดยทีมชาติญี่ปุ่นเป็นฝ่ายชนะทีมชาติสหภาพโซเวียตและได้รับรางวัลเหรียญทอง
ทีมชาติญี่ปุ่นได้รับเลือกให้เข้าแข่งขันโอลิมปิกฤดูร้อน 2004 จากการเป็นฝ่ายชนะรอบคัดเลือกทีมโอลิมปิกหญิง ตั้งแต่วันที่ 8 ถึง 16 พฤษภาคม ณ กรุงโตเกียว ประเทศญี่ปุ่น และที่กรุงเอเธนส์ ประเทศกรีซ ทีมดังกล่าวได้อันดับห้าจากการแข่งขัน
และในการแข่งขันวอลเลย์บอลหญิงชิงแชมป์เอเชีย 2013 ทีมชาติญี่ปุ่นได้พบกับทีมชาติไทย ในรอบชิงชนะเลิศ โดยเป็นฝ่ายแพ้ให้กับทีมชาติไทยที่ 3-0 เซต
ทีมวอลเลย์บอลหญิงทีมชาติญี่ปุ่นผ่านการคัดเลือกในฐานะที่สุดของเอเชีย ถูกจัดให้อยู่ในกลุ่มเอ สายเดียวกับรัสเซียอิตาลี สาธารณรัฐโดมินิกัน สหราชอาณาจักร และแอลจีเรีย และก็ทำผลงานได้ดี เข้ารอบเป็นที่สามของกลุ่มนี้ และในรอบก่อนรองชนะเลิศ ญี่ปุ่น พบกับทีมชาติจีน และเอาชนะไปได้อย่างสนุก 3-2 เซต สร้างปรากฏการณ์ชนะจีนเป็นครั้งแรกในรอบ 11 ปีในการแข่งขันภายใต้สหพันธ์วอลเลย์บอลนานาชาติ และในแมตช์นี้ ซะโอะริ คิมุระ และยุกิโกะ เอะบะตะ ทำคะแนนสูงสุด 33 คะแนนภายในแมตช์นี้แมตช์เดียว หลังจากนั้นก็มาแพ้บราซิล อันดับ 1 ของโลก 0-3 เซต และสุดท้ายในการแข่งขันชิงเหรียญทองแดงกับเกาหลีใต้ ที่ไปชนะอิตาลี อันดับ 4 ของโลกในปัจจุบัน 3-1 เซต ญี่ปุ่นก็สามารถชนะเกาหลีใต้ไปได้อย่างขาดลอย 3-0 เซต คว้าเหรียญทองแดงมาให้กับญี่ปุ่นได้สำเร็จในมหกรรมกีฬาโอลิมปิกฤดูร้อน 2012
ซันไซน์ &amp; ซิตี้ ไลท์ส
ซันไซน์ & ซิตี้ ไลท์ส () เป็นซิงเกิลของนักร้องเพลงร็อค ป๊อป ชาวอเมริกัน เกรย์สัน ชานซ์ เพลงนี้เขียนขึ้นโดย เขาเองและคู่หู, Nexus. ถูกจำหน่ายเมื่อ 2 สิงหาคม 2555 มิวสิควิดีโออำนวยการสร้างโดย Vevo เมื่อ 16 พฤศจิกายน 2555 โดย Clarence Fuller เนื้อหามิวสิควิดีโอถูกคิดด้วยเขาเอง
“Sunshine & City Lights” แต่งขึ้นระหว่างที่เกรย์สันกำลังทำเพลงในสตูดิโอที่ลอนดอน กับเดอะ เน็กซัส คู่หูนักแต่งเพลงของเขา เพลงนี้สะท้อนให้เห็นความเป็นศิลปินและความสามารถในการร้องเพลงของเกรย์สันได้อย่างสมบูรณ์แบบ
ก่อนที่จะปล่อยอัลบั้มใหม่ออกมา เกรย์สันได้ทำมินิอัลบั้มชุดพิเศษ “Truth To Be Told part 1” ให้แฟน ๆ ได้ฟังกัน โดยมีกำหนดวางแผงทั่วโลก มินิอัลบั้มชุดนี้จะเป็นการรวมผลงานเพลงใหม่ ๆ ที่เกรย์สันได้ทำงานร่วมกับ ทีมงานมือทองสมองเพชร อาทิ ไมเคิล วอร์เรน ที่เคยทำงานร่วมกับ เจนนิเฟอร์ โลเปซ/ พาร์ อีสท์ มูฟเมนท์, โมบี้ แก็ด ที่ทำงานกับ เฟอร์กี้ / บียอนเซ่ มาแล้ว, ลินดี้ ร็อบบินส์ ที่ทำงานกับ เดมี่ โลวาโต้/ วัน ไดเร็คชั่น และ เดอะ เน็กซัส จากผลงานของลานา เดล เรย์
เกรย์สันได้เปิดตัวเพลงใหม่ “Sunshine & City Lights” ในหลายคอนเสิร์ตที่อเมริกาและแคนาดา รวมไปถึงเป็นแขกรับเชิญพิเศษใน CCTV-MTV Mandarin Music Honors เมื่อเดือนสิงหาคมที่ผ่านมา
พิษนาศน์
พิษนาศน์ ชื่ออื่นๆ แผ่นดินเย็น (อุบลราชธานี) นมราชสีห์ นมฤๅษี ถั่วดินโคก เป็นพืชในวงศ์ Fabaceae เป็นไม้พุ่มขนาดเล็ก ลำต้นสั้นมาก ใบประกอบแบบขนนก เรียงสลับ แนบกับพื้นดินเป็นแนวรัศมี ใบย่อย 9-13 ใบ รูปวงรี รูปไข่หรือรูปขอบขนานแกมวงรี ใบย่อยปลายใบรูปไข่กลับ ผิวใบมีขนละเอียดสีขาว ดอกช่อกระจะ ออกที่ปลายยอด ดอกย่อยจำนวนมาก กลีบดอกรูปดอกถั่ว สีม่วงเข้ม ก้านช่อดอกยาว ผลเป็นฝักรูปขอบขนาน มีขนละเอียดสีขาว มีเมล็ดเดียว
พิษนาศน์เป็นพืชสมุนไพร ทางจังหวัดอุบลราชธานีใช้ ราก ฝนกับน้ำดื่ม ช่วยลดไข้ในเด็ก ต้มน้ำดื่ม บำรุงน้ำนมแต่รับประทานมากไม่ดี ราก เหง้า ลำต้น ใบ ฝนทาฝี
วอลเลย์บอลเวิลด์กรังด์ปรีซ์
วอลเลย์บอลเวิลด์กรังปรีซ์ () เป็นการแข่งวอลเลย์บอลหญิง มีการจัดการแข่งขันเป็นประจำทุกปี การแข่งขันเริ่มครั้งแรกในปี ค.ศ. 1993 การแข่งขันสำหรับผู้ชายเรียกว่าเวิลด์ลีก
ในปี ค.ศ. 2018 วอลเลย์บอลเวิลด์ลีก และเวิลด์กรังด์ปรีซ์ จะถูกแทนที่โดยรายการใหม่ ในชื่อ วอลเลย์บอลหญิงเนชันส์ลีก
จีนและญี่ปุ่น เป็นสองทีมที่เข้าร่วมในการแข่งขันทุกครั้งของวอลเลย์บอลเวิลด์กรังด์ปรีซ์
เรือนกาหลง
เรือนกาหลง เป็นละครโทรทัศน์ไทย สร้างครั้งแรกปี พ.ศ. 2556 นำแสดงโดย วงศกร ปรมัตถากร, ฝนทิพย์ วัชรตระกูล บทประพันธ์ ลายน้ำ ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 ผู้กำกับ : ธงชัย ประสงค์สันติ/สยาม น่วมเศรษฐี ออกอากาศทุกวัน พุธ - พฤหัสบดี หลังข่าวภาคค่ำช่วงที่ 2 ตั้งแต่วันที่ 10 ตุลาคม 2556 – 5 ธันวาคม 2556 และออกอากาศซ้ำในช่วงละครตอนบ่าย เวลา 13:00 น. ทุกวันจันทร์ - ศุกร์ ตั้งแต่วันที่ 19 มกราคม 2559 -
สโนว์พิงก์
สโนว์ พิงก์เป็นอีพีอัลบั้มที่ 2 ของวง เอพิงก์ ถูกปล่อยออกมาวันที่ 22 พฤศจิกายน 2554 ด้วยเพลง My My เพื่อโปรโปรอีพีอัลบั้มชุดนี้ 
สโนว์ พิงก์ปล่อยเมื่อวันที่ 22 พฤศจิกายน ค.ศ. 2011 หลังจาก สามเดือนที่พวกเขาปล่อยอีพีอัลบั้มชุดแรก Seven Springs of A Pink และทีเซอร์เพลง My My ได้รับการปล่อยตัวเมื่อวันที่ 21 พฤศจิกายน และโปรโมทวันที่ 25 พฤศจิกายน ในรายการ KBS ' Music Bank
ปรารถนา องค์ชัยศักดิ์
ปรารถนา องค์ชัยศักดิ์ หรือ โบว์ เกิดเมื่อ 25 กรกฎาคม พ.ศ. 2521 เป็นนักแสดงในสังกัดอาร์เอส โด่งดังจากการแสดงภาพยนตร์เรื่อง เจนนี่ กลางวันครับกลางคืนค่ะ ต่อด้วยแสดงมิวสิควีดีโอของอาร์เอส เพลง "โทรหากันหน่อย" ของเจมส์ เรืองศักดิ์ และมีผลงานตามมามากมาย
โบว์ถือว่าเป็นนักแสดงที่มีคุณภาพทางค่ายอาร์เอส โดยเธอเป็นนางเอกของอาร์เอส และเธอยังเคยได้รับรางวัลเยาวชนดีเด่น และเยาวชนที่ป้องกันปัญหาสังคม เนื่องในวันเยาวชนแห่งชาติ ปี 2543 อีกด้วย เธอมีผลงานละครมากมายไม่ว่าจะเป็น ละครโทรทัศน์เรื่อง สุดแต่ใจจะไขว่คว้า, ละคร โลกทั้งใบให้นายคนเดียว แสดงคู่กับ สุพจน์ จันทร์เจริญ, ละคร ผยอง แสดงคู่กับ ธนา สุทธิกมล, ละคร เพลงใบไม้ร่วง แสดงคู่กับ เกรียงไกร อังคุณชัย เป็นต้น
ปัจจุบันโบว์ยุติการเป็นนักแสดงแล้ว หลังจากมีผลงานในวงการบันเทิงน้อยลง เมื่อหมดสัญญากับทางอาร์เอส เมื่อปี พ.ศ. 2546 แต่เธอไม่ได้ต่อสัญญา ก็ได้อำลางานในวงการบันเทิงไปโดยปริยาย และไปศึกษาต่อระดับปริญญาตรีที่ต่างประเทศ เธอเปิดบริษัท แจ็คกี้ อินเดอะ บ็อกซ์ จำกัด และยังเปิดกิจการร้านขายอาหารญี่ปุ่นอีกด้วย
สาละวัน (เมือง)
สาละวัน () เป็นเมืองเอกของแขวงสาละวัน ตั้งอยู่ทางตอนใต้ของประเทศลาว
สอยดาว สาวเดือน
สอยดาว สาวเดือน เป็นภาพยนตร์ไทยที่ออกฉายในปี พ.ศ. 2512 สร้างมาจากบทประพันธ์ชื่อเดียวกันของ แพร ชมพู (รัชนี จันทรังษี) กำกับการแสดงโดย ฉลอง ภักดีวิจิตร นับเป็นผลงานการกำกับภาพยนตร์เป็นเรื่องที่ 3 ของฉลอง และยังเป็นภาพยนตร์เรื่องแรกด้วยที่ สรพงษ์ ชาตรี ได้แสดง โดยรับบทเป็นตัวประกอบที่ไม่มีบทพูดในช่วงต้นเรื่อง
ต่อมาได้ถูกกลับมาสร้างใหม่เป็นละครโทรทัศน์ออกอากาศทางช่อง 9 โดยมี ชุมพร เทพพิทักษ์, บุปผา สายชล, ศิริพร วงศ์สวัสดิ์ และกำธร สุวรรณปิยะศิริ แสดงนำ
และถูกสร้างเป็นละครโทรทัศน์อีกครั้ง ออกอากาศในช่วงกลางปี พ.ศ. 2556 ทางช่อง 7 โดยใช้ชื่อว่า "เลือดเจ้าพระยา" มี เอก รังสิโรจน์, จีระนันท์ มะโนแจ่ม, ธนา สุทธิกมล และเอกพัน บรรลือฤทธิ์ แสดงนำ และฉลอง ภักดีวิจิตร เป็นผู้กำกับอีกครั้ง
ลานเท อยุธยา สมิง เด็กหนุ่มแห่งบ้านลานเทยิงคนตายเพื่อชำระแค้นให้กับพ่อแม่ตัวเองที่ถูกฆ่าตาย สมิงได้รับบาดเจ็บและหลบหนีเข้ามาอาศัยอยู่ในบ้านผู้ใหญ่ธง ศรีนวล ลูกสาวเพียงคนเดียวของผู้ใหญ่ธง ที่เก่งการร้องลำตัดจนมีชื่อเสียงลือเลื่อง จนได้รับฉายาว่า "เจ้าแม่ลานเท" ก็เป็นที่หมายปองของสมิง แม้ศรีนวลจะเห็นว่าสมิงเป็นเพียงเพื่อนชายที่แสนดีก็ตาม
เลอสรร ลูกชายเพียงคนเดียวของท่านข้าหลวงเมืองอยุธยา เมื่อปิดเทอมได้เดินทางมาที่ลานเทเพื่อหาประสบการณ์ คุณหนึ่งได้พบเจอทั้งสมิงและศรีนวล คุณหนึ่งแอบรักกับศรีนวล จนกระทั่งทั้งคู่ลักลอบได้เสียกัน มีแต่เพียงผู้่ใหญ่ธงและสมิงเท่านั้นที่รับรู้เรื่อง คุณหนึ่งสัญญาว่าเมื่อเรียนจบแล้ว จะกลับมาแต่งงานกับศรีนวล แต่ทว่า เมื่อกลับถึงกรุงเทพฯ คุณนาย แม่ของคุณหนึ่งกลับไม่ยินยอม พร้อมกับบีบบังคับให้คุณหนึ่งแต่งงานกับสร้อยเพชร ลูกสาวของเพื่อนสนิทตัวเอง ศรีนวลตั้งท้องลูกของเลอสรร จนคลอดออกมาเป็นผู้หญิงชื่อ สอยดาว ขณะที่คุณหนึ่งก็มีลูกสาวกับสร้อยเพชร ชื่อ สาวเดือน
20 ปีผ่านไป เมื่อคุณหนึ่งกลายเป็นนายตำรวจใหญ่ คุณหนึ่งได้รับคำสั่งให้เดินทางไปลานเท เพื่อตามจับ สมิง ซึ่งหนีหมายจับและกลายเป็นโจรชื่อดัง และ ณ ที่นั่นเรื่องราวทั้งหมดที่เกิดขึ้นในอดีตจึงฟื้นคืนมา
พิษราคะ
พิษราคะ () เป็นภาพยนตร์ที่ฉายในปี ค.ศ. 1999 กำกับและเขียนบทโดยสแตนลีย์ คูบริก โดยอิงจากนิยาย "Dream Story" (ชื่อเยอรมัน: "Traumnovelle") ของอาร์เธอร์ ชนิตซ์เลอร์ที่ตีพิมพ์ในปี ค.ศ. 1926 นำแสดงโดยทอม ครูซและนิโคล คิดแมน
ภาพยนตร์เรื่องนี้ได้รับรางวัล Filmcritica "Bastone Bianco" Award และรางวัลสมาคมนักวิจารณ์ภาพยนตร์ฝรั่งเศส (French Syndicate of Cinema Critics) สาขาภาพยนตร์ต่างประเทศยอดเยี่ยม
วิลเลี่ยม แฮร์ฟอร์ด แพทย์หนุ่มผู้คิดว่าชีวิตดีพร้อมต้องฝันสลาย เมื่ออลิซ แฮร์ฟอร์ ภรรยาสารภาพว่าเธอเคยคิดทิ้งเขาและลูกไปเพื่อแลกเซ็กซ์เพียงคืนเดียวกับผู้ชายที่เธอพึงใจ เขาผิดหวังและประชดเมียด้วยการแอบดูพิธีกรรมเซ็กซ์หมู่เพราะคิดว่ามันตื่นเต้นดี หารู้ไม่ว่าความอยากรู้อยากเห็นอาจมีค่าเท่าชีวิต
วอลเลย์บอลหญิงทีมชาติเกาหลีใต้
วอลเลย์บอลหญิงทีมชาติเกาหลีใต้ () เป็นตัวแทนของประเทศเกาหลีใต้ในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เป็นหนึ่งในทีมระดับแถวหน้าของโลกในช่วงยุคทศวรรษที่ 1970, 1990 และยังคงเป็นหนึ่งในทีมวอลเลย์บอลหญิงที่ดีที่สุดของเอเชีย รวมถึงเคยได้รับรางวัลเหรียญทองแดงจากการแข่งขันโอลิมปิกฤดูร้อน 1976 ที่มอนทรีออล ประเทศแคนาดา, อันดับสี่จากการแข่งขันโอลิมปิกฤดูร้อน 1972 ที่มิวนิก ประเทศเยอรมนี และโอลิมปิกฤดูร้อน 2012 ที่กรุงลอนดอน ประเทศอังกฤษ
และในการแข่งขันวอลเลย์บอลหญิงชิงแชมป์เอเชีย 2013 ทีมชาติเกาหลีใต้ได้เข้าชิงอันดับ 3 กับทีมชาติจีน]เหรียญทองแดง
ไททาเนีย (ดาวบริวาร)
ไททาเนีย () เป็นดาวบริวารลำดับที่ 17 นับตามระยะทางจากดาวยูเรนัส ถูกค้นพบเมื่อ วันที่ 11 มกราคม 1787 โดย วิลเลียม เฮอร์เชล มีขนาดใหญ่เป็นอันดับ 8 ของดาวบริวารที่ใหญ่ที่สุดในระบบสุริยะ ไททาเนียได้ตั้งชื่อตามราชินิแห่งนางฟ้า จากเรื่อง " A Midsummer Night's Dream" ของ วิลเลียม เชคสเปียร์ วงโคจรของไททาเนียอยู่ในสนามแม่เหล็กของดาวยูเรนัส
พื้นผิวส่วนใหญ่ของไททาเนียเป็นหินและน้ำแข็ง ส่วนแกนชั้นนอกเป็นหิน แต่แกนชั้นในเป็นน้ำแข็ง ต่อมาเครื่องอินฟราเรดสเปกโทรสโคป ได้เริ่มสำรวจแล้วพบว่ามีน้ำแข็งแห้งและน้ำแข็งบนพื้นผิวเป็นจำนวนมาก ไททาเนียเหมือนกับดาวบริวารหลักอื่นๆ คือเกิดจากจานพอกพูนมวล
ในปี 2013 นักดาราศาสตร์ได้เรียนรู้เกี่ยวกับดาวบริวารของดาวยูเรนัสมากขึ้น จากการสำรวจของยานวอยเอจเจอร์ 2 เมื่อ เดือนมกราคม 1986 ซึ่งการสำรวจครั้งนั้นทำให้สามารถทำแผนที่ดาวได้แค่ 40 % เท่านั้น
โครงการก่อสร้างเขื่อนแม่วงก์
โครงการก่อสร้างเขื่อนแม่วงก์ เป็นโครงการก่อสร้างในความรับผิดชอบของกรมชลประทาน กั้นแม่น้ำแม่วงก์บริเวณเขาชนกัน หรือเขาสบกก ในเขตอุทยานแห่งชาติแม่วงก์ อำเภอแม่วงก์ จังหวัดนครสวรรค์ ได้รับอนุมัติงบประมาณก่อสร้างตามมติคณะรัฐมนตรีเมื่อวันที่ 10 เมษายน พ.ศ. 2555 เป็นเงิน 13,280 ล้านบาท ใช้ระยะเวลาก่อสร้าง 8 ปี ผูกพันปีงบประมาณ พ.ศ. 2555 - 2562
เขื่อนแม่วงก์เป็นเขื่อนหินทิ้งแกนดินเหนียว มีความยาว 730 เมตร กว้าง 10 เมตร สูง 57 เมตร มีพื้นที่อ่างเก็บน้ำประมาณ 13,000 ไร่ ปริมาณกักเก็บน้ำประมาณ 250 ล้านลูกบาศก์เมตร
โครงการก่อสร้างได้รับการศึกษาความเป็นไปได้มาตั้งแต่ปี พ.ศ. 2532 แต่ไม่ได้รับความเห็นชอบ จนกระทั่งได้รับการอนุมัติการก่อสร้างในรัฐบาลยิ่งลักษณ์ ชินวัตร โดยให้เหตุผลว่าเป็นส่วนหนึ่งของโครงการบริหารจัดการน้ำ เพื่อแก้ไขปัญหาน้ำท่วมบริเวณลุ่มน้ำสะแกกรัง แต่ก็ยังมีข้อโต้แย้งจากองค์กรพัฒนาเอกชน ว่าเป็นเขื่อนขนาดเล็ก ซึ่งไม่คุ้มค่าการลงทุน และต้องมีการสูญเสียพื้นที่ป่าถึง 18 ตารางกิโลเมตร ซึ่งเป็นถิ่นอาศัยของสัตว์ป่าหลายชนิด รวมทั้งเสือโคร่ง ช้าง และนกยูง
การก่อสร้างเขื่อนแม่วงก์ จะทำให้สูญเสียพื้นที่ป่าไม้ในเขตอุทยานแห่งชาติแม่วงก์ ไม่น้อยกว่า 13,000 ไร่ เป็นไม้ใหญ่ประมาณ 500,000 ต้น ซึ่งในจำนวนนี้มีไม้สักประมาณ 50,000 ต้น กล้าไม้อีก 10,000 ต้น หรือเปรียบ เทียบได้ว่าพื้นที่ป่า 1 ไร่ ที่จะถูกน้ำท่วมจะมีไม้ยืนต้นขนาดใหญ่ 80 ต้นเป็น ไม้สัก 13 ต้น ลูกไม้ 576 ต้น และกล้าไม้อีก 1,880 ต้น
จากการคำนวณพื้นที่ป่าที่จะสูญเสียไป จากการสร้างเขื่อนแม่วงก์ เมื่อคำนวณเป็น ปริมาณคาร์บอนที่ต้นไม้สามารถดูดซับไว้ได้นั้น หากมีการสร้างเขื่อนแม่วงก์ ประเทศไทยจะสูญเสียพื้นที่ที่ สามารถดูดซับคาร์บอนได้ประมาณ 10,400 ตันคาร์บอน ป่าแม่วงก์มีสัตว์ป่าอาศัยอยู่อย่างน้อย 549 ชนิด และมีปลาอาศัยอยู่ในลำน้ำ 64 ชนิด (ใน EIA รายงานไว้ 61 แต่สำรวจเจอเพิ่มจากการลงพื้นที่อีก 3 ชนิด) ในจำนวนนี้มีเพียง 8 ชนิด หรือ 13% ที่สามารถผสมพันธุ์ในแหล่งน้ำนิ่งในอ่างเหนือเขื่อนได้นอกนั้นต้องอาศัยพื้นที่น้ำไหลหรือน้ำหลากซึ่งเกิดขึ้นตามธรรมชาติ
โครงการก่อสร้างเขื่อนแม่วงก์ถูกกล่าวถึงในสื่อมวลชนหลายแหล่งโดยเริ่มจากกระแสของการประท้วงการอนุมัติ EHIA โดยศศิน เฉลิมลาภ เลขาธิการมูลนิธิสืบนาคะเสถียร การลงรายชื่อหยุดโครงการสร้างเขื่อนแม่วงก์ กว่า 100,000 คน ที่ change.org รวมถึงการห้ามออกอากาศ รายการ คนค้นฅน ตอน ศศิน เฉลิมลาภ 388 กม. จากป่าสู่เมือง
พายุไต้ฝุ่นอูซางิ (พ.ศ. 2556)
พายุไต้ฝุ่นอุซางิ () เป็นพายุหมุนเขตร้อนทรงพลัง ก่อตัวขึ้นทางตะวันออกของประเทศฟิลิปปินส์ เป็นไต้ฝุ่นลูกที่ 3 และพายุหมุนเขตร้อนลูกที่ 19 ที่เกิดขึ้นทางตะวันตกเฉียงเหนือของมหาสมุทรแปซิฟิก ในปี พ.ศ. 2556 โดยเริ่มก่อตัวจากหย่อมความกดอากาศต่ำเมื่อวันที่ 15 กันยายน พ.ศ. 2556 ทางตะวันออกของเกาะลูซอน และเพิ่มความรุนแรงกลายเป็นดีเปรสชั่นในวันถัดมา ได้รับชื่อครั้งแรกจาก PAGASA ว่า "Odette" ต่อมาในวันเดียวกัน JMA ประกาศให้พายุนี้เป็นพายุโซนร้อน ใช้ชื่อ "Usagi" ขณะที่ JTWC ประกาศให้เป็นพายุดีเปรสชั่น
วันที่ 17 กันยายน JTWC ประกาศยกระดับความรุนแรงเป็นพายุโซนร้อน และทั้ง JMA และ JTWC เห็นพ้องให้ประกาศพายุดังกล่าวนี้เป็นไต้ฝุ่นในวันที่ 18 กันยายน 2556
วันที่ 19 กันยายน JTWC ประกาศให้อุซางิยกระดับเป็นซูเปอร์ไต้ฝุ่นความรุนแรงระดับ 5
นกเงือกคอแดง
นกเงือกคอแดง (; ) นกเงือกชนิดหนึ่งที่สามารถพบได้ในประเทศไทย
มีขนาดลำตัวยาว 116 เซนติเมตร ทั้งสองเพศมีลักษณะแตกต่างกัน ตัวผู้มีส่วนหัว คอและหน้าอกส่วนบนสีสนิมเหล็ก หน้าอกส่วนล่างสีน้ำตาลแดง อันเป็นที่มาของชื่อเรียก หลังส่วนล่างและปีกสีดำเหลือบเขียว ขนปีกบินตอนปลายสีขาว หางยาวสีดำขาว ม่านตาสีแดง แผ่นหนังรอบตาสีฟ้าอมเขียวสดใส ถุงใต้คอสีแดงอมส้ม จะงอยปากสีขาวออกเหลืองเรื่อ ๆ ด้านข้างมีสันนูนขึ้นเป็นแนวเฉียงจำนวน 8 อัน ส่วนนกตัวเมียมีขนาดเล็กกว่า ขนบนลำตัวสีดำโดยตลอด
นกเงือกคอแดง ได้ชื่อว่าเป็นนกเงือกชนิดที่มีความสวยงามที่สุดชนิดหนึ่ง เพราะมีสีที่แตกต่างไปจากนกเงือกชนิดอื่นที่มีสีแค่สองสี คือ สีขาวกับสีดำ
นกเงือกคอแดง เป็นนกที่จะพบกระจายพันธุ์เฉพาะป่าดิบเขาที่ระดับความสูง 800-2,000 เมตรเหนือระดับน้ำทะเล พบตั้งแต่เนปาล, จีนทางทิศตะวันตกเฉียงใต้, พม่า, ภาคเหนือของลาวและเวียดนามตอนเหนือ ในประเทศไทยพบได้ในเขตผืนป่าตะวันตก เช่น เขตรักษาพันธุ์สัตว์ป่าอุ้มผาง, อุทยานแห่งชาติทุ่งใหญ่นเรศวร-ห้วยขาแข้ง และอุทยานแห่งชาติแม่วงก์
มีพฤติกรรมหากินผลไม้บนระดับเรือนยอดของป่า บางครั้งพบกระโดดเก็บผลไม้ที่ร่วงหล่นบนพื้นดิน เสียงร้องคล้ายเสียงเห่าของสุนัข ในประเทศไทยพบทำรังวางไข่ตั้งแต่เดือนมกราคมจนถึงเดือนพฤษภาคม นกเงือกทำรังบนโพรงไม้สูงราว 10-30 เมตร จากพื้นดิน นกตัวเมียจะปิดโพรงจากภายในโดยใช้มูล เศษผลไม้และอาหารที่นกสำรอกออกมาผสมกันดินโคลนที่นกตัวผู้นำมา วางไข่สีขาวครั้งละ 2 ฟอง ระยะฟักไข่ประมาณ 30 วัน นอกฤดูผสมพันธุ์นกเงือกคอแดงจะอยู่กันเป็นคู่ ๆ หรือเป็นฝูงเล็ก ๆ 4-5 ตัว
นกเงือกคอแดง จัดเป็นนกเงือกอีกชนิดหนึ่งที่ตกอยู่ในสภาวะถูกคุกคามใกล้สูญพันธุ์ เพราะต้องการป่าที่มีความอุดมสมบูรณ์อย่างมากในการอยู่อาศัยและแพร่ขยายพันธุ์ ในประเทศไทย จัดเป็นสัตว์ป่าคุ้มครองเช่นเดียวกับนกเงือกชนิดอื่น ๆ
ขุนทอง ภูผิวเดือน
นายขุนทอง ภูผิวเดือน (3 พฤษภาคม พ.ศ. 2470 - 7 สิงหาคม พ.ศ. 2538) อดีตรัฐมนตรีหลายกระทรวง และ อดีตสมาชิกสภาผู้แทนราษฎรจังหวัดกาฬสินธุ์ 6 สมัย
ขุนทอง ภูผิวเดือน เกิดเมื่อวันที่ 3 พฤษภาคม พ.ศ. 2470 สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ สมรสกับนางใจดี ภูผิวเดือน มีบุตร-ธิดา รวม 9 คน
ขุนทอง ตกเป็นจำเลยฐานทุจริตเครื่องราชอิสริยาภรณ์ เมื่อ พ.ศ. 2531 ซึ่งต่อมาศาลสั่งจำหน่ายคดี เนื่องจากจำเลยเสียชีวิต เมื่อวันที่ 7 สิงหาคม พ.ศ. 2538 รวมอายุ 68 ปี
เริ่มเข้ารับราชการครูโดยการรักษาในตำแหน่งครูใหญ่ โรงเรียนประชาบาล ตำบลอีตือ (คำเหมือดแก้วบำเพ็ญวิทยา) ต่อมา พ.ศ. 2508 ย้ายไปดำรงตำแหน่งครูใหญ่โรงเรียนท่าคันโทวิทยาคม และ
พ.ศ. 2509 ย้ายไปศึกษานิเทศก์ฝ่ายสามัญศึกษา ประจำจังหวัดกาฬสินธุ์ จนถึงปี พ.ศ. 2511
ขุนทอง ได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ ครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง เดือนกันยายน พ.ศ. 2535 รวม 6 สมัย
ขุนทอง ได้รับตำแหน่งทางการเมืองสำคัญหลายตำแหน่ง อาทิ รัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงศึกษาธิการอีกครั้ง
ขุนทอง ภูผิวเดือน ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
เจ้าจอมมารดาทองสุก ในรัชกาลที่ 1
เจ้าจอมมารดาเจ้านางทองสุก เป็นเจ้าจอมมารดาในพระบาทสมเด็จพระพุทธยอดฟ้าจุฬาโลกมหาราช
เจ้าจอมมารดาเจ้านางทองสุก มีนามเดิมว่า เจ้าหญิงคำสุกแห่งเวียงจันทน์ มีนามฉายาว่า เจ้านางเขียวค้อม ประสูติที่นครเวียงจันทน์ ถือกำเนิดในราชวงศ์เวียงจันทน์ เป็นพระราชธิดาในพระเจ้าอินทวงศ์ เจ้าผู้ครองนครเวียงจันทน์ในสมัยตกเป็นประเทศราชของสยาม และเป็นพระราชนัดดา (หลานปู่และหลานอา) ในสมเด็จพระเจ้าสิริบุญสารและสมเด็จพระเจ้าอนุวงศ์ พระมหากษัตริย์แห่งนครเวียงจันทน์ พระองค์ได้เสด็จตามพระบาทสมเด็จพระพุทธยอดฟ้าจุฬาโลกมหาราช มาจากนครเวียงจันทน์ พร้อมกับพระราชบิดาและพระบรมวงศานุวงศ์คือ เจ้านันทเสน เจ้าพรหมวงศ์ เจ้าอนุวงศ์ เจ้านางแก้วยอดฟ้า พร้อมด้วยขุนนางข้าราชการชั้นผู้ใหญ่ หลังจากที่พระบาทสมเด็จพระพุทธยอดฟ้าจุฬาโลกมหาราชไปรบชนะเมืองเวียงจันทน์ในรัชสมัยของสมเด็จพระเจ้าตากสิน ตั้งแต่เมื่อครั้งยังดำรงตำแหน่งเป็นเจ้าพระยามหากษัตริย์ศึก เหตุการณ์ครั้งนั้นสยามได้อัญเชิญพระแก้วมรกตพร้อมทรัพย์สินมีค่าอื่นๆ มาสู่ราชสำนักกรุงธนบุรีด้วย
เจ้าจอมมารดาเจ้านางทองสุก ถึงแก่กรรมเมื่อปี พ.ศ. 2346 หลังจากที่พระองค์เจ้าจันทบุรี มีพระชนมายุได้ 5 ปี
เจ้าจอมมารดาเจ้านางทองสุกมีพระราชธิดา 1 พระองค์คือ
นกกระเต็นขาวดำใหญ่
นกกระเต็นขาวดำใหญ่ (; ) เป็นนกกระเต็นชนิดหนึ่ง ในวงศ์นกกระเต็นปักหลัก (Cerylidae)
นกกระเต็นขาวดำใหญ่ เป็นนกกระเต็นชนิดที่มีขนาดใหญ่ เพราะมีความยาวถึง 43 เซนติเมตร นับว่าเป็นนกระเต็นชนิดที่มีขนาดใหญ่ที่สุดที่พบได้ในประเทศไทย และจัดเป็นนกที่หาได้ยากมากชนิดหนึ่ง ด้วยที่เป็นนกที่มีถิ่นกระจายพันธุ์ตามแถบเทือกเขาหิมาลัย เช่น ภูฐาน และกระจายไปจนถึงภาคใต้ของจีน, คาบสมุทรเกาหลี และญี่ปุ่น
สำหรับในภูมิภาคเอเชียอาคเนย์จะพบได้ในประเทศไทย, ลาว และเวียดนาม ประเทศไทยจะพบได้เฉพาะผืนป่าตะวันตก เช่น อุทยานแห่งชาติแม่วงก์ ในเขตจังหวัดกำแพงเพชร อาศัยตามลำธารน้ำกลางป่าซึ่งเป็นแหล่งหากิน
นกกระเต็นขาวดำใหญ่ มีเสียงร้องว่า "แอ๊ก-แอ๊ก-แอ๊ก"
วงศ์นกกระเต็นปักหลัก
วงศ์นกกระเต็นปักหลัก หรือ วงศ์นกกระเต็นขาวดำ () เป็นวงศ์ของนกกระเต็นวงศ์หนึ่ง ใช้ชื่อวงศ์ว่า Cerylidae ในอันดับนกตะขาบ (Coraciiformes)
นกกระเต็นวงศนี้มีขนาดเล็กจนถึงขนาดกลาง (30 – 48 เซนติเมตร) มีลักษณะทั่วไป คือ ปากยาว แบนขางคอนขางมาก ลำตัวมีสีขาวสลับดำ แทบไมมีสีอื่นปน
พบทั่วโลก 3 สกุล 9 ชนิด ส่วนใหญ่พบในพื้นที่โลกใหม่ คือ ทวีปอเมริกา ทั้งอเมริกาเหนือและอเมริกาใต้ สำหรับในทวีปเอเชีย ในประเทศไทยพบ 2 ชนิด คือ
คริส แฮดฟีลด์
คริส ออสติน แฮดฟีลด์ (เกิด 29 สิงหาคม 2502) เป็นนักบินอวกาศแคนาดาเกษียณ และเป็นชาวแคนาดาคนแรกที่เดินในอวกาศ อดีตเป็นนักบินเครื่องบินขับไล่ของกองทัพอากาศแคนาดา แฮดฟีลด์ได้บินในภารกิจกระสวยอวกาศสองภารกิจ และเป็นผู้บัญชาการสถานีอวกาศนานาชาติ
แฮดฟีลด์เติบโตในไร่ทางใต้ของออนแทริโอ ตอนเด็กได้รับแรงบันดาลใจเมื่อชมการลงจอดดวงจันทร์ของอะพอลโลทางโทรทัศน์ เขาเข้าศึกษาในระดับมัธยมในโอกวิลล์และมิลตัน และได้รับใบอนุญาตนักบินเครื่องร่อนในฐานะสมาชิกนักเรียนนายทหารอากาศแคนาดา เขาสมัครเข้ากองทัพแคนาดา และได้รับปริญญาสาขาวิศวกรรมศาสตร์ที่วิทยาลัยทหารหลวง (Royal Military College) ในกองทัพ เขาเรียนขับอากาศยานหลายประเภท จนกลายเป็นนักบินทดสอบและบินเครื่องบินทดสอบหลายรุ่น ในโครงการแลกเปลี่ยนกับกองทัพเรือและกองทัพอากาศสหรัฐอเมริกา เขาได้ปริญญาโท สาขาระบบการบิน ที่มหาวิทยาลัยสถาบันอวกาศเทนเนสซี
ในปี 2535 เขาได้รับการตอบรับเข้าโครงการนักบินอวกาศแคนาดา โดยองค์การอวกาศแคนาดา เขาบินในอวกาศครั้งแรกกับ STS-74 เมื่อเดือนพฤศจิกายน 2538 ในฐานะผู้ชำนัญพิเศษของภารกิจ ระหว่างภารกิจเขาเยี่ยมชมสถานีอวกาศมีร์ของรัสเซีย ในเดือนเมษายน 2544 เขาขึ้นสู่อวกาศอีกครั้งกับ STS-100 และเยี่ยมชมสถานีอวกาศนานาชาติ ที่ซึ่งเขาเดินในอวกาศและช่วยติดตั้งแคนาดาร์ม2 ในเดือนธันวาคม 2555 เขาขึ้นสู่อวกาศเป็นครั้งที่สามบน โซยุซ TMA-07M และเข้าร่วมคณะสำรวจ 34 (Expedition 34) บนสถานีอวกาศนานาชาติ เขาเป็นสมาชิกของคณะนี้กระทั่งเดือนมีนาคม 2556 เมื่อเขาเป็นผู้บัญชาการสถานีอวกาศนานาชาติในฐานะคณะสำรวจ 35 เขารับผิดชอบลูกเรือนักบินอวกาศห้าคนและช่วยทำการทดลองทางวิทยาศาสตร์เกี่ยวกับผลกระทบของแรงโน้มถ่วงต่ำต่อชีววิทยาของมนุษย์ ระหว่างภารกิจ เขาได้รับความนิยมโดยบันทึกเหตุการณ์ชีวิตในสถานีอวกาศและถ่ายภาพโลกและโพสต์ผ่านทวิตเตอร์และเฟซบุ๊กแก่ผู้ติดตามจำนวนมากทั่วโลก เขาเป็นแขกรับเชิญในรายการข่าวโทรทัศน์และทอล์กโชว์ และได้รับความนิยมจากการเล่นกีตาร์ในอวกาศ ภารกิจของเขาสิ้นสุดในเดือนพฤษภาคม 2556 เมื่อเขากลับมายังโลก ไม่นานหลังเดินทางกลับ เขาประกาศเกษียณ ยุติอาชีพนักบินทหารและนักบินอวกาศ 35 ปี
สกุลมอดแป้ง
Tribolium เป็นกลุ่มทางอนุกรมวิธานระดับสกุล มีรายงานแล้ว 36 ชนิด แบ่งเป็น 5 กลุ่ม ที่สัมพันธ์กับการแพร่กระจายทางภูมิศาสตร์ ได้แก่ กลุ่ม "breviocornis" (North and South America, 7 ชนิด) กลุ่ม "confusum" (Africa, 14 ชนิด) กลุ่ม "alcine" (Madagasca, 3 ชนิด) กลุ่ม "castaneum" (South and Southeast Asia, 10 ชนิด) กลุ่ม myrmecophilum (Australia, 2 ชนิด) การศึกษาความสัมพันธ์เชิงวิวัฒนาการของมอดในกลุ่ม "breviocornis", "confusum" และ "castaneum" โดยใช้ข้อมูลทางพันธุกรรม (nuclear marker ยีน ได้แก่ cytochrome oxidase I, 16s ribosomal DNA, 28s ribosomal DNA, wingless, histone H3) พบว่า มอดในกลุ่ม "castaneum" และ "confusum" เป็น monophyletic group ทั้งคู่ และทั้งสองกลุ่มเป็น sister group กัน แต่ความสัมพันธ์กับกลุ่ม "breviocornis" ยังไม่แน่ชัด รูปความสัมพันธ์เชิงวิวัฒนาการของมอดแป้งและญาติ
สนธยา แก้วบัณฑิต
สนธยา แก้วบัณฑิต เป็นอดีตนักกีฬาวอลเลย์บอลหญิงทีมชาติไทย ซึ่งทำหน้าที่ในตำแหน่งบอลหัวเสา
เดือนกรกฎาคม พ.ศ. 2555 สนธยาได้เข้าแข่งขันวอลเลย์บอล ถ้วย ก. โดยลงเล่นให้แก่สโมสรมหาวิทยาลัยรัตนบัณฑิต และในวันที่ 14 กันยายน ของปีเดียวกันนี้ เธอได้ลงเล่นให้แก่ทีมชาติไทยเมื่อครั้งที่พบกับทีมชาติอิหร่าน ในการแข่งขันวอลเลย์บอลหญิงชิงแชมป์เอเชียนคัพ 2012 โดยมีส่วนช่วยให้ทีมชาติไทยเป็นฝ่ายชนะที่ 3-0 เซต ด้วยผลการแข่งขัน 25-19 , 25-18 และ 25-16
เดือนสิงหาคม พ.ศ. 2556 สนธยาได้รับเลือกให้เป็นหนึ่งในผู้เข้าแข่งขันวอลเลย์บอลเวิลด์กรังด์ปรีซ์ 2013 และในการแข่งขันวอลเลย์บอลจุฬาฯ-อุดมศึกษา ซึ่งจัดขึ้นในเดือนเดียวกันนี้ สนธยาได้ลงเล่นให้แก่ทีมมหาวิทยาลัยเกษมบัณฑิต
วันที่ 4 กันยายน พ.ศ. 2556 ในการแข่งขันวอลเลย์บอลหญิงชิงแชมป์โลก 2014 รอบคัดเลือก โซนเอเชีย สนธยาได้รับเลือกให้ลงเล่นในเซตที่ 3 ซึ่งเธอได้มีส่วนช่วยให้ทีมชาติไทยเป็นฝ่ายชนะทีมชาติออสเตรเลีย 3-0 เซต ส่วนในการแข่งขันวอลเลย์บอลหญิงชิงแชมป์เอเชีย 2013 ได้มีการให้อำพร หญ้าผา ที่หายจากอาการบาดเจ็บลงเล่นแทน
วงศ์นกกระเต็นน้อย
วงศ์นกกระเต็นน้อย () เป็นวงศ์ของนกกระเต็นวงศ์หนึ่ง มีชื่อว่า Alcedinidae (เดิมเคยเป็นวงศ์ย่อย Alcedininae)
นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า
กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้
วงศ์นกกระเต็นน้อยแบ่งออกเป็น 3 สกุล คือ
จำแนกออกได้ทั้งหมด 24 ชนิด สำหรับในประเทศไทยพบ 5 ชนิด
วงศ์นกกระเต็น
วงศ์นกกระเต็น หรือ วงศ์นกกระเต็นใหญ่ () เป็นวงศ์ของนกกระเต็นวงศ์หนึ่ง ใช้ชื่อวงศ์ว่า Halcyonidae (หรือข้อมูลอดีตจัดเป็นวงศ์ย่อย Halcyoninae)
นกกระเต็นในวงศนี้มีขนาดเล็กถึงขนาดกลาง (20 – 36 เซนติเมตร) มีหัวขนาดใหญ จะงอยปากยาว และแบนขางคอนขางมาก สันปากบนคอนขางมน รองทางดานขางไมเดนชัด หางสั้นถึงยาวปานกลาง ขาสั้น มี 4 นิ้ว หลายชนิดมีหลากสีสัน มักพุงตัวจากที่เกาะลงไปในน้ำเพื่อจับปลา, กบ, เขียด และปู นอก
จากนี้ยังกินสัตวเลื้อยคลานขนาดเล็กและแมลงตามพื้นดิน ปกติอาศัยและหากินใกลแหลงน้ำ แตหลายชนิดก็อาศัยและหากินในปาซึ่งหางไกลจากแหลงน้ำพอสมควร ชอบสงเสียงตลอดเวลา ทำรังโดยขุดโพรงในดินตามชายฝงแมน้ำ, เนินดิน, จอมปลวก หรือตามโพรงไม
จำแนกออกได้เป็น 12 สกุล ทั้งหมด 61 ชนิด ในประเทศไทยพบ 4 สกุล 8 ชนิด ได้แก่
นกกินเปี้ยว
นกกินเปี้ยว (; ) นกกระเต็นชนิดหนึ่ง ในวงศ์นกกระเต็น (Halcyonidae)
มีส่วนหัวและลำตัวด้านบนสีเขียวแกมฟ้า รอบคอและลำตัวด้านล่างสีขาว ปีกสีฟ้า จะงอยปากใหญ่ด้านบนสีดำ ด้านล่างสีเนื้อ มีพฤติกรรมหากินเป็นคู่ ตัวผู้และเมียมีลักษณะคล้ายกันมาก แต่ตัวผู้จะมีสีสดใสกว่า กินปูก้ามดาบ หรือปูเปี้ยว เป็นอาหาร อันเป็นที่มาของชื่อสามัญ ตลอดจนแมลงและสัตว์ขนาดเล็กอื่น ๆ ทำรังโดยการขุดรูในโพรงดิน หรือในรังปลวกที่พบได้บริเวณต้นไม้
ด้วยความที่ชอบกินปูก้ามดาบ จึงพบบ่อยในป่าชายเลน พบกระจายพันธุ์อย่างกว้างขวางตั้งแต่ทะเลแดง, เอเชียใต้, เอเชียอาคเนย์ จนถึงโพลินีเซีย และออสเตรเลีย และแบ่งออกเป็นชนิดย่อยต่าง ๆ ได้ถึง 50 ชนิด
ในประเทศไทย เป็นนกประจำถิ่นที่พบได้บ่อยและพบได้ทุกฤดูกาล และเป็นสัตว์ป่าคุ้มครอง
เอ-แจ็กซ์
เอ-แจ็กซ์ (, ) เป็นวงบอยแบนด์สัญชาติเกาหลี เปิดตัวสมาชิกปัจุบัน 4 คน ในที่สุด DSP Media ก็ได้เปิดเผยชื่อกลุ่มอย่างเป็นทางการจากที่เรียกกันว่า DSP Boyz มาตลอด DSP Boyz มีชื่อกลุ่มอย่างเป็นทางการว่า" A-JAX " ป็นชื่อที่อ้างถึงตำนานของชาวกรีกที่ช่วยนำชาวกรีกให้ชนะในสงครามโทรจัน เช่นเดียวกับกลุ่มของพวกเขาที่จะยืนเป็นฮีโร่ในวงการเ พลง A-JAX ประกอบไปด้วยสมาชิกxy06[yo 4 คน ได้แก่ ฮยองคน, ยุนยอง, ซึงยอบ และ ซึงจิน วันที่ 5 กุมภาพันธ์ DSP Media ได้ออกมาบอกว่า มีสมาชิก 2 คนถอนตัวจากวง A-JAX เพื่อทำตามความสนใจด้านอื่น โดยบอกว่า
“กับการโปรโมทที่ต่างประเทศของวง A-JAX ที่กำลังรออยู่ พวกเราได้ทำการตัดสินใจร่วมกับสมาชิกของวงกันมาอย่างยาวนาน จีฮู ตัดสินใจที่ทำตามความฝันของตัวเองในการเป็นนักแสดง ส่วน แจฮยอง และ ซองมิน จะทำเพลงในแนวที่พวกเค้าชอบต่อไป พวกเค้าได้บอกกับเราว่าอยากจะเดินทางสายใหม่” DSP Media ได้บอกเพิ่มเติมอีกว่า จีฮู และ ซองมิน จะยังคงอยู่กับค่าย ส่วน แจฮยองนั้นตัดสินใจที่จะยุติสัญญากับทางค่ายลง และ ตอนนี้แจฮยองกำลังอยู่ในกรม เค้าเข้าเกณฑ์ทหารไปตั้งแต่ต้นปีที่แล้ว
โดยก่อนหน้านี้เมื่อช่วงเดือนมกราคมต้นปี2016 ที่ผ่านมา ซองมิน ได้ประกาศถอนตัวออกจากวง ออกมาก่อนหน้านี้แล้ว ทำให้ตอนนี้ สมาชิกของวง A-JAX เหลือเพียง 4 คน
ลิงลาว
ลิงลาวหรือนางลาว หรือนางเลว เป็นไม้พุ่ม ในวงศ์ Asparagaceae มีเหง้าใต้ดิน ลำต้นแตกเป็นกอ ใบสีเขียวสด ดอกช่อ สีขาวปนม่วง สีเขียวปนม่วงหรือสีม่วงเข้ม ผลกลม ผิวขรุขระ ต้นที่มีก้านดอกสีเขียว จะมีรสหวานปนขม ก้านดอกสีขาวมรรสหวานเฝื่อน นิยมบริโภค แต่ต้นที่มีก้านดอกสีม่วง รสขม ไม่นิยมบริโภคยกเว้นในกลุ่มผู้สูงอายุ นำมาทำแกง แกงแค ส้มตำ หรือกินกับน้ำพริก นอกจากนั้นยังนำมาผัดน้ำมันหอยและชุบแป้งทอด ดอกและผลเป็นอาหารสัตว์ ดอกลิงลาวมีสารต้านอนุมูลอิสระ ชาวถิ่นเรียกนางแลว นิยมนำช่อดอกอ่อนไปแกง
บล็อกบี
บล็อก บี (, ) เป็นวงบอยแบนด์สัญชาติเกาหลี เปิดตัวสมาชิกทั้ง 7 คน ประกอบไปด้วยสมาชิก 7 คน ได้แก่ ซิโค่, แทอิล, บี-บอมบ์, แจฮโย, ยู-ควอน, คยอง และ พีโอ
!width="70" | ปี
!width="280" | รางวัล/นักวิจารณ์
!width="300" | หมวดหมู่
!width="70" | ผล
ไม้ลาย
ไม้ลายหรือ ม้าลาย หรือ ข่าจี่ เป็นไม้ยืนต้นในวงศ์ Tiliaceae หรือ Malvaceae เปลือกต้นแตกเป็นสะเก็ดตามความยาวของลำต้น ใบเดี่ยว สีเขียวเรียบ จับแล้วสากมือโดยเฉพาะหลังใบ ขอบใบหยักตื้น ดอกช่อออกตามง่ามใบและปลายกิ่ง กลีบดอกสีเหลืองนวล ผลเดี่ยว กลม ผิวมีขนอ่อนปกคลุม เมื่ออ่อนสีเขียว แก่เป็นสีดำ ผลมีเนื้อเส้นใยติดกับเมล็ด
ไม้ลายเป็นพืชสมุนไพร เปลือกใช้ผสมในยาบำรุงเลือดของสตรี ผลสุกใช้เป็นยากระจายเลือด
ผักแขยง
ผักแขยง หรือ "Limnophila aromatica" ชื่ออื่นๆ กะออม กะแยง(ตะวันออกเฉียงเหนือ) กะแยงแดง(อุบลราชธานี) ผักพา(เหนือ) เป็นพืชในวงศ์ Scorphulariaceae หรือ Plantaginaceae ไม้ล้มลุกฤดูเดียว ลำต้นเรียวยาว ตั้งตรง กลมกลวง อวบน้ำ มีขนแน่น ใบเดี่ยว เรียงตรงข้าม ทุกข้อ ตลอดลำต้น รูปขอบขนานแกมใบหอกขอบใบหยักมนแกมฟันเลื่อย ปลายใบแหลม โคนใบห่อติดลำต้น ดอกช่อกระจะออกที่ซอกใบและปลายกิ่ง ออกพร้อมกันทั้งต้น ดอกย่อย 2-10 ดอก ดอกเป็นรูปหลอดคล้ายถ้วย รูปกรวย ปลายบานเล็กน้อย แยกออกเป็น 4 กลีบ กลีบดอกสีม่วง ผิวด้านนอกเรียบ ผิวด้านในตอนล่างของกลีบดอกมีขน ผลแห้งแตกได้ รูปกระสวย เมล็ดรูปร่างกลมรี สีน้ำตาลดำ ขนาดเล็กมาก ชอบขึ้นบริเวณที่มีน้ำขังเล็กน้อย
ผักแขยงเป็นเป็นวัชพืชในนาข้าว ทั้งต้นมีกลิ่นหอมฉุน เผ็ดร้อนชาวอีสานใช้ใส่ในแกงต้มปลา อ่อมต่างๆ มีกลิ่นหอม ช่วยดับกลิ่นคาว และเป็นพืชสมุนไพร ทางภาคอีสาน ใช้ ทั้งต้น เป็นยาขับน้ำนม ขับลม และเป็นยาระบายท้อง น้ำคั้นจากต้นใช้แก้ไข้ แก้คัน ฝี และกลาก แก้อาการบวม เป็นยาระบายอ่อนๆ ต้นแห้ง ที่เก็บไว้นาน 1 ปี ต้มน้ำดื่ม แก้พิษเบื่อเมา
ผักแขยง จัดเป็นผักพื้นบ้านที่สำคัญของภาคอีสาน แต่ไม่พบในพื้นที่ภาคใต้
ประเทศอำนาจปานกลาง
ประเทศอำนาจปานกลาง () หมายถึง รัฐซึ่งมีความสามารถที่จะแผ่อิทธิพลในระดับภูมิภาค ซึ่งแม้จะไม่ใช่ทั้งอภิมหาอำนาจหรือมหาอำนาจ แต่ก็มีความสามารถในการแผ่อิทธิพลในภูมิภาคของตนเอง
มีแหล่งข้อมูลกล่าวถึงประเทศเหล่านี้ว่าเป็นประเทศอำนาจปานกลาง
ไอ๊หยา อาตือ
ไอ๊หยา อาตือ เป็นภาพยนตร์ไทยที่ออกฉายในปี พ.ศ. 2524 เป็นภาพยนตร์แนวตลกแบบแปลก แหวกแนว จากบทประพันธ์และกำกับโดย กำธร ทัพคัลไลย นับเป็นผลงานเรื่องที่ 4 ของกำธรหลังจากมีผลงานมาก่อนหน้านั้นแล้ว 3 เรื่อง คือ "ทายาทป๋องแป๋ง", "เขยใหม่ปึ๋งปั๋ง" และ"เต้าฮวยไล้เหลี่ยว" ซึ่งทำรายได้รวมกันถึง 19 ล้านบาท
"ไอ๊หยา อาตือ" ได้ถูกนำกลับมาสร้างใหม่เป็นละครโทรทัศน์ในปี พ.ศ. 2547 ออกอากาศทางช่อง 3 ทุกวันจันทร์-ศุกร์ เวลา 18.35 น. กำกับการแสดงโดย ศรัทธา ศรัทธาทิพย์ โดยมีการดัดแปลงให้จากคดีขโมยวัตถุโบราณเป็นคดีค้ายาบ้าแทน แต่ให้ชื่อตัวละครยังเหมือนเดิมทุกอย่าง นำแสดงโดย สมชาย เข็มกลัด, อลิชา ไล่ศัตรูไกล, พรนภา เทพทินกร, ศราวุธ นวแสงอรุณ และสมบัติ เมทะนี
เมื่อเสื้อหยกจักรพรรดิแห่งราชวงศ์ฮั่นของประเทศจีนมาจัดแสดงที่ประเทศไทย ก็เป็นที่ฮือฮาของผู้คน และทำให้ เสี่ยกังไส พ่อค้าวัตถุโบราณรายใหญ่ต้องการครอบครอง จึงส่งลูกสมุนไปขโมยมา แต่ปรากฏว่าผิดพลาด เมื่ออาตือ สมุนคนหนึ่งถูกตำรวจยิงอาการสาหัส ทำให้ พล.ต.ต.ปืนไทย ผู้บัญชาการตำรวจในคดีนี้ไม่รู้จะทำอย่างไร ถึงจะสาวไปสู่ตัวผู้บงการใหญ่ได้ ขณะเดียวกัน ชาลินี ลูกสาวเพียงคนเดียวของ พล.ต.ต.ปืนไทย ก็เพิ่งเรียนจบกลับมาจากสหรัฐอเมริกา พร้อมกับ ศักดิ์ระบือ แฟนหนุ่ม ศักดิ์ระบือมีหน้าตาเหมือนกับอาตือไม่มีผิด ต่างกันเพียงอาตือจะมีใฝเม็ดหนึ่งที่ริมฝีปากเท่านั้นเอง พล.ต.ต.ปืนไทย จึงเกิดความคิดที่จะให้ศักดิ์ระบือปลอมตัวเป็นอาตือ ที่ตายไปแล้ว เพื่อสืบหาไปสู่พรรคพวกของเสี่ยกังไสต่อไป โดยมีข้อแม้ว่า หากศักดิ์ระบือทำการนี้สำเร็จ ก็จะยกชาลินีให้แต่งงาน เรื่องวุ่น ๆ กับภารกิจแปลก ๆ นี้จึงบังเกิดขึ้น
วิจิตรา อัศนีวุฒิกร
วิจิตรา อัศนีวุฒิกร () นักร้องสาวแห่งวง 001 ภายใต้สังกัดอาร์เอส
กุ๊กกิ๊ก วิจิตรา อัศนีวุฒิกร หรือ กุ๊ก Ko2K เกิดวันที่ 24 พฤศจิกายน พ.ศ. 2523 มีพี่น้องจำนวน 4 คนเธอเป็นลูกคนสุดท้อง เธอมีพี่ที่เป็นศิลปินวงเดียวกันคือ แซนดี้ และ อินดี้ ภายใต้ชื่อวง ศูนย์ศูนย์หนึ่ง (001) สังกัดอาร์เอส
ชีวิตในวัยเรียน กุ๊กกิ๊กจบชั้มประถมศึกษาปีที่ 1 — 6 โรงเรียนสามเสนนอก มัธยมศึกษาปีที่ 1-3 โรงเรียนกุนนทีรุทธารามวิทยาคม ศึกษาต่อระดับมัธยมปลาย โรงเรียนพระหฤทัยคอนแวนต์ สำเร็จการศึกษาระดับปริญญาตรี จุฬาลงกรณ์มหาวิทยาลัย
กุ๊กกิ๊กเข้าสู่วงการด้วยวัยเพียง 16 ปี จากการประกวดร้องเพลงตามเวทีต่างๆ จนได้เป็นศิลปินภายใต้สังกัด ออนป้า (ONPA) (ปี 2541—2543) ชื่อวง วีวี่โค มีสมาชิกหญิงล้วนทั้งหมด 5 คน มีผลงานอัลบั้มออกมา 2 ชุดด้วยกันคือชุด Vivico และ รักสร้างโลก เพลงที่เป็นที่รู้จักคือ ขอฟ้า และเพลง ซ้ำ ซ้ำ
หลังจากที่ถูกยุบวงไปในที่สุด ภายในปี 2546 ได้เข้ามาเป็นศิลปินค่ายอาร์เอส ภายใต้ชื่อวง ศูนย์ศูนย์หนึ่ง (001) ร่วมกับพี่สาวของเธอคือ ละเอียด อัศนีวุฒิกร (อินดี้) และ แสงเดือน อัศนีวุฒิกร (แซนดี้) ด้วยภาพลักษณ์ของอินดี้และแซนดี้รูปร่างอ้วนท้วม ส่วนกุ๊กกิ๊กมีรูปร่างผอม ชื่อวงเลยกลายมาเป็น 0 0 1 (ศูนย์ ศูนย์ หนึ่ง) มีผลงานอัลบั้มหนึ่งชุด เพลงที่เป็นที่รู้จักมากคือเพลง "ยอมตั้งแต่หน้าประตู"
อัลบั้มชุดนี้มีชื่อว่า Vivico สังกัด Crossezone ประกอบสมาชิกหญิงล้วน 5 คน ได้แก่ จีระนันท์ กิจประสาน (เมย์), กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก) ซึ่งสมาชิกทั้ง 5 คนนั้น มีอายุ 12 - 16 ปีเท่านั้น เพลงเปิดตัวคือ โตในรถ แต่เพลงที่เป็นที่รู้จักคือเพลง ขอฟ้า และเพลง ซ้ำ ซ้ำ ซึ่งเพลงขอฟ้าถูกนำไปเป็นเพลงประกอบละครทางช่อง 7 อีกด้วย ซึ่งถือว่าอัลบั้มชุดแรกก็ค่อนข้างประสบความสำเร็จ แต่อัลบั้มมีการโปรโมทน้อยไป
เป็นอัลบั้มชุดสุดท้ายของวงวีวี่โค "รักสร้างโลก" เป็นอัลบั้มที่มีเพลงใหม่อยู่ 3 เพลง นอกจากนั้นคือเพลงเก่าจากอัลบั้มชุดแรก มารีมิ๊กซ์ดนตรีใหม่บางเพลง อัลบั้มชุดนี้จึงไม่ประสบความสำร็จเท่าที่ควร วงวีวี่โค จึงยุบไป
ศิลปินกลุ่ม 3 พี่น้อง อินดี้ แซนดี้ และ กุ๊กกิ๊ก ที่ใจรักในการร้องเพลงเหมือนๆ กัน อัลบั้ม 001 มาพร้อมกับดนตรีสนุกสนานในแนว Fat Beat ซึ่งหมายถึงเพลงที่มีจังหวะสนุกสนานชวนให้เต้นตาม โดดเด่นด้วยความสามารถในการร้องแบบคนดำ ไม่ว่าจะเป็นการอิมโพรไวส์ หรือร้องประสานเสียง ซึ่งจะเรียกได้ว่า เป็นป็อป แดนซ์ ในแบบฉบับของ 001 ก็ว่าได้ อัลบั้มนี้เปิดตัวด้วยเพลง ฉันสวย เป็นเพลงที่บอกว่าแม้ฉันจะอ้วนหรือจะผอม แต่ฉันก็สวยได้, เพลงยอมตั้งแต่หน้าประตู เป็นเพลงช้า เนื้อหาของเพลงที่เปรียบเสมือนตัวแทนของผู้หญิงที่พยายามปิดบังความรู้สึกอ่อนไหวผ่านภาพภายนอกที่ดูแข็งแกร่ง และเพลงควายเท่านั้น เพลงดังที่มาม่าบลูส์เคยร้องไว้ แล้วนำกลับมาร้องและเรียบเรียงดนตรีใหม่ในแบบ 001
เมืองสาละวัน
สาละวัน เป็นเมืองของแขวงสาละวัน ทางตอนใต้ของประเทศลาว
มีเมืองเอกอยู่ที่สาละวัน
เมื่อง
โคราช ชาติชาย ฮอลล์
โคราช ชาติชาย ฮอลล์ () เป็นสนามกีฬาในร่ม โดยใช้เป็นสนามสำรอง ตั้งอยู่ภายในสนามกีฬาเฉลิมพระเกียรติ 80 พรรษา 5 ธันวา 2550 สร้างขึ้นเพื่อใช้ในการแข่งขันกีฬาต่าง ๆ ในระดับนานาชาติ เช่น มวยสากล, บาสเก็ตบอล, ฟุตซอล และ วอลเลย์บอล และใช้เป็นสนามสำหรับการแข่งขันฟุตซอลชิงแชมป์โลก 2012 เรื่มช้ครั้งแรกในการแข่งขันซีเกมส์ ปี 2007 ที่จังหวัดนครราชสีมาเป็นเจ้าภาพ
ดินแดนสหพันธ์ (มาเลเซีย)
ดินแดนสหพันธ์ ในประเทศมาเลเซียประกอบด้วยกัวลาลัมเปอร์, ปูตราจายา และลาบวน
เคธี่ แปซิฟิก
Katie Pacific (เคธี่ แปซิฟิก) หรือ อุ๋ย จุไรรัตน์ เกิดปัญญา สาวมากประสบการณ์ในการใช้เสียง ไม่ว่าจะเป็นการร้องเพลงโฆษณา, ลงเสียง Jingle ต่าง ๆ ทางคลื่นวิทยุ, อ่าน Spot, ร้องเพลงประกอบละคร, Wedding Singer, DJ, พิธีกร รวมถึงการเป็นนักร้องในโปรเจกต์ Lazy Sunday 2 ร่วมกับ Mr. Lazy (กฤช กฤษณาวารินทร์) พร้อมเปิดตัวซิงเกิลแรก ลม ซึ่งแต่เดิมเป็นเพลงของสุเมธแอนด์เดอะปั๋ง ที่นำมาเล่าใหม่ในสไตล์ Pop Jazz โดยจะถูกรวมไว้ในอัลบั้มเต็มชุดแรกในชีวิตของ Katie Pacific อัลบั้ม Morning Star (มอร์นิ่ง สตาร์)
Kattie Pacific หรือ อุ๋ย จุไรรัตน์ เกิดปัญญา เธอเกิดในประเทศไทย จนถึงอายุ 9 ขวบได้ย้ายไปอยู่ ซิดนีย์ เธอเรียนจบด้านบัญชีระดับ diploma มาจาก Sydney Institute of Technology TAFE (สาขา Ultimo) อายุ 21 ปีเธอได้ย้ายมาอยู่ในประเทศไทย เธอเป็นดีเจคลื่น Fat Radio 104.5
สาวเสียงใสอารมณ์ดี...ชีวิตครึ่งหนึ่งของเธอเติบโตที่ออสเตรเลีย แต่เธอเลือกที่จะเดินทางข้ามทวีปเพื่อเดินทางตามฝันของตัวเอง กับความฝันที่ว่า สักวัน...เธอจะเป็นนักร้อง ตลอดเวลาที่อยู่เมืองไทยเธอไม่เคยหยุดใช้เสียงของเธอในการสร้างสรรค์ผลงานเลย
เธอป็นทั้งนักพากย์การ์ตูน, ดีเจ, ร้องเพลง featuring ให้กับศิลปินมากมาย... เป็นระยะเวลา 4 ปีที่เธอเดินทางสะสมไมล์มาจนได้ร้องเพลงที่เป็นของตัวเองสักที กับเพลงแรก “คนในฝัน” เพลงที่มีเนื้อหาน่ารักๆ ผนวกกับดนตรีที่ผสมผสานระหว่าง R&B, Soul, Funk ได้อย่างลงตัว ซึ่งได้จารุวัฒน์ ขันธวุฒิ producer มือฉกาจ ผู้อยู่เบื้องหลังงานเพลงอย่าง “คิดถึงเธอทุกทีที่อยู่คนเดียว” – calories blah blah, sleepless society และ บีม จารุวรรณ มาเป็นคนดูแลในภาคการผลิตดนตรีทั้งหมดให้
หมันทะเล
หมันทะเล เป็นไม้ยืนต้นในวงศ์ Boraginaceae พบตั้งแต่ แอฟริกา เอเชียใต้ ไปจนถึงออสเตรเลียและหมู่เกาะในมหาสมุทรแปซิฟิก ลำต้นมีรอยแตกสีน้ำตาลอมขาว มีรอยแตกตื้นๆ แตกกิ่งจำนวนมาก ดอกช่อ กลีบดอกเชื่อมติดกัน บานออกคล้ายปากแตร สีส้มออกแดง เกสรตัวผู้สีเหลือง ผลเดี่ยว กลมรี กลีบเลี้ยงติดที่ผล ผลอ่อนสีเขียวอมเหลือง แก่แล้วเป็นสีขาวอมเหลือง
ในไทยใช้เป็นไม้ประดับ เมล็ดรับประทานได้ใช้เป็นอาหารในแอฟริกา ไม้เนื้ออ่อน ใช้ในงานช่างได้
เคี่ยม
เคี่ยม () เป็นไม้ยืนต้นในวงศ์ Dipterocarpaceae พบในคาบสมุทรอินโดจีน คาบสมุทรมลายู ไปจนถึงเกาะบอร์เนียว ลำต้นตรง ไม่มีพูพอน เปลือกสีน้ำตาลเข้มอมดำ ผิวแตกเป็นร่องลึก หลุดออกได้ ใบเดี่ยว เรียบเป็นมัน ดอกช่อ ดอกสีเหลืองอ่อน บานเต็มที่ กลีบดอกบิดห่อเข้าหากัน ผลเดี่ยว มีปีกสีเขียวทรงลูกข่าง ผลแก่สีน้ำตาล ปลิวตามลมได้
เนื้อไม้แข็งแรงทนทาน ใช้ในงานก่อสร้าง เปลือกไม้ใส่ในภาชนะรองรับน้ำตาลไม่ให้บูดเน่า ใช้เป็นยาห้ามเลือด แก้ท้องร่วง
วอลเลย์บอลหญิงเวิลด์แกรนด์แชมเปียนคัพ 2013
วอลเลย์บอลเวิลด์แกรนด์แชมเปียนคัพ 2013 () จัดการแข่งขันขึ้นที่โตเกียว และนะโงะยะ ประเทศญี่ปุ่น ระหว่างวันที่ 12 ถึง 17 พฤศจิกายน พ.ศ. 2556
สมาชิกในทีม:
Fabiana Claudino (C), Adenízia da Silva, Claudia Silva, Michelle Pavão, Tandara Caixeta, Natália Pereira, Sheilla Castro, Fabiana de Oliveira (L), Monique Pavão, Fernanda Garay, Fabiola de Souza, Camila Brait (L), Walewska Oliveira, Carol Gattaz.หัวหน้าผู้ฝึกสอน: José Roberto Guimarães
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ
เอมมา ฟรอสต์
เอมมา "เกรซ" ฟรอสต์ () หรือเจ้าของสมญา ราชินีขาว () เป็นที่ชื่นชอบของคนอ่านอย่างยิ่ง ความสวยสง่าของเธอก็พลันไปเตะตาต้องใจไซคลอปส์จนครองรักแต่งงานกันในยุคหลังๆด้วยซำไป
เอมมา เกรซ ฟรอสต์ เป็นทายาทตระกูลร่ำรวยแห่งหนึ่งในรัฐแมสซาซูเซ็ทท์ส แต่ชีวิตในกองเงินทองกลับไม่ราบรื่น เมื่อพ่อบังเกิดเกล้าของเธอชอบทำร้ายลูกสาวตัวเอง ทำให้เธอกลายเป็นคนเก็บกดและค่อยๆเรียนรู้ที่จะพัฒนาพลังจิตของเธอและเอาคืนพ่อตัวเอง แม้ในตอนหลังพ่อเธอจะสำนึกได้และยกทรัพย์สมบัติทั้งหมดให้ แต่เธอก็ไม่สนใจ เพราะเธออยากจะเจริญรุ่งเรืองด้วยลำแข้งของตัวเองมากกว่า เธอจึงออกจากบ้านแล้วไปเข้ากลุ่ม เฮลไฟร์คลับของ เซบาสเตียน ชอว์
ในกลุ่ม เฮลไฟร์คลับ เธอเป็นอาจารย์ที่คอยให้ความรู้แก่มิวแทนท์เด็กๆซึ่งเรียกว่า เฮลเลี่ยนส์ หน้าที่ของเธอคือการเสาะหามนุษย์กลายพันธุ์วัยขบเผาะมาเลี้ยงดูให้การศึกษา เพื่อเป็นกำลังหลักในการยึดโลกและต่อกรกับทีม X-Men แต่แล้ววันหนึ่งเธอกลับบาดเจ็บสาหัสอยู่ในโคม่า เนื่องจากถูกนักเดินทางข้ามเวลา เทรเวอร์ ฟิทซ์รอย ทำร้ายอย่างรุนแรง แถมเขายังฆ่าเด็กๆในโรงเรียนเฮลเลี่ยนส์จนหมดด้วย เธอโทษตัวเองต่อสิ่งที่เกิดขึ้นนับจากนั้น
ตอนที่อยู่ในอาการโคม่านั้น จิตใจของเธอได้เข้าใช้ร่างกายไอซ์แมนแทน เธอได้พบกับเซเวียร์และยอมรับออกมาตรงๆว่า สาเหตุเดียวที่ทำให้เธอต่อสู้กับ X-Men เป็นเพราะเธอเชื่อว่า เธอกำลังสิ่งที่แม้แต่ชาร์ลส์เองยังทำไม่ได้ แน่นอนว่าเธอคิดผิด และหลังจากที่คิดได้ เอมม่าตัดสินใจร่วมงานกับเซเวียร์ กลายเป็นสมาชิกทีม X-Men นับแต่นั้นเป็นต้นมา เธอได้กลับสู่ร่างตัวเอง และเป็นอาจารย์สอนมนุษย์กลายพันธุ์ที่โรงเรียนของเซเวียร์ด้วย
เธอมีพลังจิตแบบเดียวกับที่ศาสตราจารย์ เอ็กซ์มี สามารถใช้ควบคุมจิตใจผู้คน ล้างสมอง หรือใช้เป็นเกราะป้องกันตัว กันไม่ให้ใครใช้ความคิดก็ยังได้
อีกหนึ่งความสามารถของเธอคือการเปลี่ยนร่างให้กลายเป็นเพชร อัญมณีที่แข็งแกร่งที่สุด เวลาที่เธออยู่ในร่างนี้ เธอจะไม่ต้องการอาหารหรือนำดื่มเลย แต่ต้องแลกกับการไม่สามารถใช้พลังจิตได้
ซี-คลาวน์
ซี-คลาวน์ () กลุ่มศิลปินบอยแบนด์ สัญชาติเกาหลี ค่ายYedang Entertainment C-CLOWN ย่อมาจาก Crown Clown ประกอบสมาชิก Rome, Siwoo, Ray Kang, Jun, T.K, Maru
ฮารูกะ มิยาชิตะ
ฮารูกะ มิยาชิตะ (; เกิด 1 กันยายน 2537 คูวานะ จังหวัดมิเอะ) เป็นนักวอลเลย์บอลหญิงทีมชาติญี่ปุ่น ตำแหน่งมือเซต ปัจจุบัน เธออยู่ในสังกัดโอกายามะซีกัลส์
มิยาชิตะสำเร็จมัธยมศึกษาตอนต้นจากโรงเรียนโอซากะโคกูไซไดวาดะ (Osaka kokusaidai Wada Junior High School) และมัธยมศึกษาตอนปลายจากโรงเรียนโอซากะอินเตอร์เนชันนัลทากี (Osaka International Takii High School)
ระหว่างเรียนมัธยมศึกษาตอนต้น ได้ทำสัญญากับโอกายามะซีกัลส์ (Okayama Seagulls) ทีมวอลเลย์บอลอาชีพของญี่ปุ่น และมีตำแหน่งมือเซต ได้ลงเล่นวอลเลย์บอลเป็นนัดแรกเมื่อวันที่ 28 พฤศจิกายน 2552 ด้วยอายุ 15 ปี 2 เดือน จึงเป็นผู้เล่นที่อายุน้อย ทำลายสถิติของนัตสึมิ โฮริงูจิ (Natsumi Horiguchi) ที่ลงเล่นเมื่ออายุ 15 ปี 4 เดือน ต่อมาในเดือนมีนาคม 2553 มิยาชิตะได้เป็นสมาชิกทีมชาติญี่ปุ่น
23 มีนาคม 2553 มิยาชิตะได้รับเลือกเป็นหนึ่งในผู้เล่นวอลเลย์บอลหญิง 33 คนของทีมชาติญี่ปุ่น
มิยาชิตะเป็นสมาชิกอายุน้อยที่สุดในทีมชาติญี่ปุ่น รองจากไมโกะ คะโนะ (Maiko Kano) และเป็นมือเซตอายุน้อยในรอบ 30 ปีรองจากคูมิ นางาตะ (Kumi Nagata) เธอยังอยู่ในทีมสำรอง และได้ร่วมแข่งขันเอเชียนคัพเมื่อปี 2553 ด้วย
เหตุการณ์ครั้งหนึ่งที่ได้รับการกล่าวถึง ในการแข่งขันที่โกเบสปอร์ตพาร์ก ซึ่งมิยาชิตะได้พยายามกระโดดไปรับลูกแต่เกิดอุบัติเหตุทำให้ฟันของเธอหัก โดยเธอตัดสินใจขอลงเล่นต่อแทนการพบแพทย์ ณ เวลานั้น
ฮารูกะ มิยาชิตะ ปัจจุบันได้รับการจัดให้เป็นมือเซตอันดับ 27 โดยสหพันธ์วอลเลย์บอลนานาชาติ
วอลเลย์บอลหญิงเวิลด์แกรนด์แชมเปียนคัพ 2009
วอลเลย์บอลเวิลด์แกรนด์แชมป์เปี้ยนคัพ 2009 () จัดการแข่งขันขึ้นที่โตเกียว และเมืองฟุกุโอะกะ ประเทศญี่ปุ่น ตั้งแต่วันที่ 10 ถึง 15 พฤศจิกายน พ.ศ. 2552
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมเปียนคัพ 2009 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ เวลาในตารางการแข่งขันนั้นเป็นเวลาถ่ายทอดสดตามเวลาในประเทศไทย ได้ถูกแปลงจากเวลาในประเทศญี่ปุ่นที่เร็วกว่าประเทศไทยเรียบร้อยแล้ว
บุนเดิสแวร์
บุนเดิสแวร์ (; ) เป็นกองทัพของสหพันธ์สาธารณรัฐเยอรมนี
หลังสงครามโลกครั้งที่ 2 เยอรมนีก็ถูกพันธมิตรห้ามมีกองทัพเหมือนกับญี่ปุ่น ในช่วง 10 ปีแรกที่ยังไม่มีกองทัพก็ตกอยู่ในสภาพถูกยึดครองโดยแบ่งออกเป็นส่วนๆ ตามประเทศพันธมิตร ได้แก่ ฝั่งตะวันออก-รัสเซีย ทางเหนือ-อังกฤษ ทางใต้-อเมริกา ทางตะวันตก-ฝรั่งเศส อเมริกาอยากให้เยอรมนีก่อตั้งกองทัพขึ้นมาใหม่ และชาวเยอรมันเองไม่ได้ต้องการอยากจะได้ นายกเยอรมันคนแรกหลังสงครามโลกครั้งที่ 2 ซึ่งถือเป็นรัฐบุรุษทางการเมืองที่ดีที่สุดและสำคัญที่สุดคนหนี่งของประวัติศาสตร์เยอรมันคือ คอนราด อาเดนาวร์ จึงตั้งเงื่อนไขแลกเปลี่ยนว่า ถ้าจะให้เยอรมนีมีกองทัพใหม่อีกครั้งต้องแลกกับอธิปไตยของประเทศกลับคืนมาอีกครั้ง สำหรับอเมริกานั้นไม่มีปัญหาอยู่แล้วยังไงเสียตนเองก็อยู่ไกลกันคนละทวีป แต่จะให้อังกฤษคือ วินสตัน เชอร์ชิล กับฝรั่งเศสคือ ชาร์ลส์ เดอ โกลล์ ตกลงด้วยนี่สิที่เป็นเรื่องยาก เพราะเป็นไม้เบื่อไม้เมาศัตรูคู่อาฆาตกันมาตลอด ซึ่งสุดท้ายก็ยอมตกลงกันทั้งหมด 3 ประเทศพันธมิตร แต่ยังมีข้อแม้อยู่ดีนั่นคือ เยอรมันจะมีจำนวนทหารรวมแล้วทั้ง 3 กองทัพได้ไม่เกิน 5 แสนคน และนั่นจึงเป็นการเริ่มต้นสร้างกองทัพเยอรมันกันใหม่อีกครั้ง ตอนเริ่มตั้งกองทัพใหม่ก็ยุ่งยากกันอีก เพราะจะต้องเอานายทหารระดับผู้บังคับบัญชาเก่าในช่วงสงครามโลกครั้งที่ 2 มาเริ่มต้น ซึ่งก็ติดปัญหาว่าจะต้องเป็นคนที่ไม่มีประวัติด่างพร้อยเกี่ยวข้องกับนาซี แล้วจะเป็นไปได้ยังไง? สุดท้ายก็ต้องยอมรับนายทหารเก่าจากหน่วย ชุทซ์ชทัฟเฟิล (SS) มาเริ่มต้นฝึกทหารรุ่นใหม่ๆ ขึ้นมาอยู่ดี จำนวนทหารเยอรมันเคยขึ้นไปจนสุดเพดานที่กำหนดคือปริ่มๆ เกือบถึง 5 แสนคนในช่วงสงครามเย็นกำลังระอุ เมื่อสหภาพโซเวียตล่มสลาย และนำไปสู่การสิ้นสุดยุคสงครามเย็นในปี 1990 รัฐบาลเยอรมันจึงเริ่มทำการปฏิรูปกองทัพลดขนาดลงมาจนเหลือเพียงไม่เกิน 2 แสนคนในปัจจุบัน ในแง่ความก้าวหน้าทางเทคโนโลยี่อาวุธของทั้งสามเหล่าทัพนั้น ถ้าจะอ้างข้อเท็จจริงที่ว่าเยอรมนีเป็นประเทศผลิตอาวุธสงครามออกขายเป็นอันดับสามของโลกรองจาก อเมริกา รัสเซีย
ตัวรับความรู้สึก
ในระบบรับความรู้สึก (sensory system) ตัวรับความรู้สึก หรือ รีเซ็ปเตอร์รับความรู้สึก หรือ ปลายประสาทรับความรู้สึก () เป็นส่วนปลายของเส้นประสาทรับความรู้สึก (sensory nerve) ที่ตอบสนองต่อตัวกระตุ้นในสิ่งแวดล้อมทั้งภายในภายนอกของสิ่งมีชีวิต และเมื่อตอบสนองต่อตัวกระตุ้น ตัวรับความรู้สึกก็จะทำการถ่ายโอนความรู้สึกที่รับรู้ โดยการสร้าง graded potential หรือศักยะงาน (action potential) ในเซลล์เดียวกันหรือเซลล์ที่อยู่ใกล้ๆ กัน
ตัวรับความรู้สึกที่เกี่ยวกับการลิ้มรสและการได้กลิ่น ประกอบด้วยโมเลกุลหน่วยรับความรู้สึกที่มีการเข้าไปยึดกับสารเคมีเฉพาะอย่าง ตัวอย่างเช่น หน่วยรับกลิ่นในเซลล์ประสาทตัวรับกลิ่น เริ่มทำงานด้วยการมีปฏิกิริยากับโครงสร้างทางโมเลกุลของโมเลกุลมีกลิ่น และโดยนัยเดียวกัน หน่วยรับรสในปุ่มรับรส ทำปฏิกิริยากับสารเคมีในอาหารที่ก่อให้เกิดศักยะงาน
หน่วยรับความรู้สึกอย่างอื่นๆ เช่นหน่วยรับแรงกลและหน่วยรับแสง ทำการตอบสนองกับตัวกระตุ้นทางกายภาพ ยกตัวอย่างเช่น เซลล์รับแสงในเรตินามีโปรตีนที่มีกิจเฉพาะเช่นโรด็อปซิน (rhodopsin) ที่ทำการถ่ายโอนแรงงานทางกายภาพของแสงไปเป็นสัญญาณไฟฟ้า และตัวรับแรงกล (mechanoreceptor) บางอย่างยิงศักยะงานเมื่อเยื่อหุ้มเซลล์ของตนยืดออก
กิจการงานของตัวรับความรู้สึกเป็นองค์ประกอบแรกสุดของระบบรับความรู้สึก (sensory system) เป็นการตอบสนองต่อลักษณะเฉพาะอย่างของตัวกระตุ้น ซึ่งกำหนดโดยการกระตุ้นที่เหมาะสม (adequate stimulus) ของตัวรับความรู้สึก โดยเริ่มกระบวนการถ่ายโอนความรู้สึก 
ที่อาจเกิดขึ้นโดยการเปลี่ยนสภาพของตัวรับความรู้สีก
การกระตุ้นที่เหมาะสม (adequate stimulus) ของตัวรับความรู้สึก เป็นลักษณะเฉพาะอย่างหนึ่งของตัวกระตุ้น ที่ตัวรับความรู้สึกมีตัวช่วยที่เหมาะสมในการถ่ายโอนลักษณะเฉพาะอย่างนั้น (เช่นตัวรับแสงมีโรด็อปซินที่สามารถทำการถ่ายโอนแสงไปเป็นสัญญาณไฟฟ้า) การกระตุ้นที่เหมาะสมใช้แยกประเภทตัวรับความรู้สึกได้ คือ
ตัวรับรู้ความรู้สึกอาจจะจำแนกได้โดยตำแหน่งที่อยู่ คือ
ตัวรับความรู้สึกของร่างกายที่ใกล้กับผิวหนัง สามารถจำแนกได้เป็นสองกลุ่มตามโครงสร้างสัณฐาน คือตัวรับความรู้สึกต่างๆ กัน มีใยประสาทต่างๆ กัน เช่นกล้ามเนื้อและตัวรับความรู้สึกที่เกี่ยวข้องกัน มีใยประสาทแบบ 1 และแบบ 2 ในขณะที่ตัวรับความรู้สึกที่ผิวหนังมีใยประสาทแบบ Aβ, Aδ และ C
คอร์เทกซ์นอกคอร์เทกซ์ลาย
คอร์เทกซ์นอกคอร์เทกซ์ลาย หรือ คอร์เทกซ์สายตานอกคอร์เทกซ์ลาย (, ) เป็นคอร์เทกซ์ในสมองกลีบท้ายทอย ของสัตว์เลี้ยงลูกด้วยนม ต่อจากคอร์เทกซ์สายตาขั้นปฐม ซึ่งเรียกอีกอย่างหนึ่งว่า คอร์เทกซ์ลาย เพราะว่าปรากฏเป็นลายริ้วในกล้องจุลทรรศน์ คอร์เทกซ์นอกคอร์เทกซ์ลายประกอบด้วยเขตที่ทำกิจต่างๆ หลายเขตรวมทั้งเขตสายตา V3, เขตสายตา V4, เขตสายตา V5 ซึ่งมีความไวต่อการเคลื่อนไหว, และ extrastriate body area (EBA) ใช้ในการรับรู้ร่างกายของมนุษย์
โดยการแบ่งเป็นเขตบร็อดแมนน์ คอร์เทกซ์นอกคอร์เทกซ์ลายประกอบด้วยเขตบร็อดแมนน์ 18 และ เขตบร็อดแมนน์ 19 ในขณะที่คอร์เทกซ์ลายประกอบด้วยเขตบร็อดแมนน์ 17
ในไพรเมต คอร์เทกซ์นอกคอร์เทกซ์ลายรวมเขตสายตา V3 เขตสายตา V4 และ เขตสายตา V5 เข้าด้วย ในขณะที่เขตสายตา V1 ก็คือคอร์เทกซ์ลาย และเขตสายตา V2 ก็คือคอร์เทกซ์หน้าคอร์เทกซ์ลาย (prestriate cortex)